Projekts

LATVIJAS REPUBLIKAS MINISTRU KABINETS

2021. gada Rīkojums Nr.

Rīgā (prot. Nr. §)

**Par valstij piekrītošo nekustamo īpašumu nodošanu Limbažu novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1, 43. pantu un 45. panta pirmo daļu, Valsts ieņēmumu dienestam bez atlīdzības nodot Limbažu novada pašvaldības īpašumā valstij piekrītošo bezīpašnieka mantu – dzīvokli Nr. 61 (nekustamā īpašuma kadastra Nr. 6601 314 0030), kura sastāvā ir telpu grupa ar kadastra apzīmējumu 6601 014 0043 001 061 36,10 m2 platībā Cēsu ielā 34 - 61, Limbažos un dzīvokļa īpašumu (nekustamā īpašuma kadastra Nr. 6601 900 2167), kas sastāv no telpu grupas ar kopējo platību 20,10 m2 (kadastra apzīmējums 6601 007 0011 005 024) un pie dzīvokļa īpašuma piederošām kopīpašuma 2015/59779 domājamām daļām no dzīvojamās mājas ar kadastra apzīmējumu 6601 007 0011 005, Lauku ielā 6 - 24, Limbažos (turpmāk abi kopā – nekustamais īpašums), lai saskaņā ar likuma "Par pašvaldībām" 15. panta pirmās daļas 9. punktu tos izmantotu pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

 2. Limbažu novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

 3. Pilnvarot Limbažu novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības nekustamā īpašuma ierakstīšanai zemesgrāmatā.

 4. Limbažu novada pašvaldībai, nostiprinot zemesgrāmatā īpašuma tiesības uz nekustamo īpašumu:

4.1. nekustamo īpašumu nostiprināt zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Limbažu novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Limbažu novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

### Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs